

ระเบียบการแข่งขันคณิตศาสตร์เพชรยอดมงกุฎ ครั้งที่ 21

ทุนการศึกษาสมเด็จพระมหารัชมงคลมุนีประธานมูลนิธิร่มฉัตร

ปีการศึกษา 2562

**การสมัครแข่งขัน**

กำหนดการรับสมัครแข่งขันและการสอบแข่งขัน

รับสมัครตั้งแต่วันที่ 13 สิงหาคม– 13กันยายน2562โดยขอรับระเบียบการและใบสมัครได้ที่โรงเรียนสุรศักดิ์มนตรี เลขที่ 54 ถนนวิภาวดีรังสิต แขวงดินแดง เขตดินแดง กรุงเทพมหานคร 10400 โทร 0 2277-3690, 0 2277-3692 ต่อ 116 โทรสาร 0 2194-0972 หรือรับไฟล์ระเบียบการแข่งขันและใบสมัคร ได้ที่ http://www.surasak.ac.th , http://www.romchatra.com สอบแข่งขันในเสาร์ที่ 19ตุลาคม 2562และวันอาทิตย์ที่ 20ตุลาคม 2562

**การส่งใบสมัคร**

ส่งใบสมัครไปที่ โรงเรียนสุรศักดิ์มนตรี ไม่เกินวันศุกร์ที่ 13กันยายน 2562ด้วยวิธีใดวิธีหนึ่งดังนี้

1. สมัครทางโปรแกรมรับสมัครแบบออนไลน์ที่**http://www.surasak.ac.th** และแนบไฟล์ใบสมัครที่มีลายเซ็นผู้อำนวยการโรงเรียนพร้อมประทับตราโรงเรียน

2. ส่งใบสมัครพร้อมประทับตราโรงเรียนทางโทรสาร 0 2194-0972และนำใบสมัครนี้มายื่นลงทะเบียนในวันแข่งขัน

3. ส่งใบสมัครพร้อมประทับตราโรงเรียนด้วยตนเองที่โรงเรียนสุรศักดิ์มนตรี เลขที่54 ถนนวิภาวดี แขวงดินแดง เขตดินแดง กรุงเทพมหานคร 10400

4. ส่งใบสมัครสมัครพร้อมประทับตราโรงเรียนทางไปรษณีย์ จ่าหน้าซองถึง ผู้อำนวยการโรงเรียนสุรศักดิ์มนตรี เลขที่ 54 ถนนวิภาวดีรังสิต แขวงดินแดง เขตดินแดง กรุงเทพมหานคร 10400 (โดยดูจากวันประทับตราไปรษณีย์)

**ตรวจสอบรายชื่อได้ที่เว็บไซด์ http://www.surasak.ac.th ตั้งแต่วันศุกร์ที่ 27กันยายน 2562**

**รายละเอียดของการแข่งขัน**

คุณสมบัติของผู้เข้าแข่งขัน

1. ผู้เข้าแข่งขันต้องเป็นนักเรียน กำลังศึกษาอยู่ในระดับชั้นที่สมัครเข้าแข่งขัน ในปีการศึกษา 2562ของโรงเรียนทุกสังกัดทั่วประเทศ ที่มีความสามารถด้านคณิตศาสตร์ (ยกเว้นสถาบันกวดวิชา)

2. ผู้เข้าแข่งขันต้องผ่านการคัดเลือกจากโรงเรียน และผู้บริหารสถานศึกษารับรอง**พร้อมทั้งประทับตราโรงเรียน**ในใบสมัครด้วย ถ้าส่งในนามสถาบันกวดวิชาจะถือว่าใบสมัครเป็นโมฆะ

**หลักเกณฑ์การแข่งขัน**

1. การแข่งขันคณิตศาสตร์เพชรยอดมงกุฎ ครั้งที่ 21 สำหรับระดับชั้นประถมศึกษา และ ระดับชั้นมัธยมศึกษา เป็นการแข่งขันประเภทบุคคล

2. การแข่งขันแบ่งออกเป็น 4 ระดับ (ประถมศึกษาปีที่ 1-3 ,ประถมศึกษาปีที่ 4-6 , มัธยมศึกษาปีที่ 1-3 และ

มัธยมศึกษาปีที่ 4-6)

3. ทุกโรงเรียนสามารถส่งนักเรียนเข้าแข่งขันได้ทุกระดับ ระดับละไม่เกิน 3 คน โดยมีผู้บริหารสถานศึกษารับรอง (ตามรายละเอียดในใบสมัคร)

4. การแข่งขันแบ่งออกเป็น 3 รอบ ดังนี้

4.1 รอบคัดเลือกเพชร (รอบที่ 1) ให้โรงเรียนคัดเลือกนักเรียนส่งเข้าแข่งขัน

4.2 รอบเจียระไนเพชร (รอบที่ 2) ให้นักเรียนจากรอบที่ 1 ทุกคนเข้าแข่งขันทำแบบทดสอบวัดความสามารถด้านคณิตศาสตร์ ณ โรงเรียนสุรศักดิ์มนตรี ในช่วงเช้า โดยคณะกรรมการคัดเลือกจะจัดลำดับคะแนนสูงสุดและรองลงมาตามลำดับ ระดับละ 100คน ผู้ได้ลำดับที่ 1-10 ของแต่ละระดับจะได้คัดเลือกให้เข้าแข่งขันรอบเพชรยอดมงกุฎ (รอบที่ 3) ส่วนลำดับที่ 11-50 จะได้รับรางวัลชมเชยเป็นทุนการศึกษาทุนละ 1,000 บาท พร้อมเกียรติบัตร ลำดับที่51-100ได้รับรางวัลผ่านเกณฑ์ ได้รับเกียรติบัตร

4.3 รอบเพชรยอดมงกุฎ (รอบที่ 3) นักเรียนต้องแสดงความเป็นเลิศทางด้านคณิตศาสตร์โดยการแข่งขันความสามารถทางคณิตศาสตร์การตอบโจทย์ปัญหาการตัดสินของคณะกรรมการถือเป็นที่สิ้นสุด

**วันเวลาและสถานที่แข่งขัน**

**วันเสาร์ที่ 19ตุลาคม 2562**ระดับชั้นประถมศึกษาปีที่ 1-3 และระดับชั้นประถมศึกษาปีที่ 4-6

**วันอาทิตย์ที่ 20ตุลาคม 2562**ระดับชั้นมัธยมศึกษาปีที่ 1-3และระดับชั้นมัธยมศึกษาปีที่ 4-6

รอบเจียระไนเพชร เวลา 09.00-10.30 น.

รอบเพชรยอดมงกุฎ เวลาประมาณ13.00 น. เป็นต้นไป

ณ โรงเรียนสุรศักดิ์มนตรี ถนนวิภาวดีรังสิต แขวงดินแดง เขตดินแดงกรุงเทพมหานคร

**รางวัลทุนการศึกษาแต่ละช่วงชั้น ดังนี้**

รางวัลชนะเลิศ เหรียญทอง (ทองคำแท้) จำนวน 1 ทุน ๆ ละ 10,000 บาท พร้อมถ้วยรางวัลพระราชทานสมเด็จพระเทพรัตนราชสุดาฯสยามบรมราชกุมารี ระดับชั้นมัธยมศึกษาปีที่4-6 (ระดับชั้นอื่นได้รับถ้วยรางวัลมูลนิธิร่มฉัตร)เหรียญทองคำแท้และเกียรติบัตร

รางวัลรองชนะเลิศ เหรียญเงิน จำนวน 1 ทุน ๆ ละ 7,000 บาท พร้อมโล่ เหรียญเงินและเกียรติบัตร

รางวัลรองชนะเลิศ เหรียญทองแดง จำนวน 1 ทุน ๆ ละ 5,000 บาท พร้อมโล่ เหรียญทองแดงและเกียรติบัตร

รางวัลชมเชยเพชรยอดมงกุฎ จำนวน 7 ทุน ๆ ละ 2,000 บาท พร้อมเหรียญชมเชยเพชรยอดมงกุฎและเกียรติบัตร

รางวัลชมเชย จำนวน 40 ทุน ๆ ละ 1,000 บาท พร้อมเหรียญชมเชยและเกียรติบัตร

รางวัลผ่านเกณฑ์ จำนวน 50 รางวัล ได้รับเกียรติบัตร

**รางวัลสนับสนุนการจัดกิจกรรมคณิตศาสตร์ของโรงเรียน**

รางวัลชนะเลิศ เหรียญทอง จำนวน 1 ทุน ๆ ละ 5,000 บาท พร้อมโล่

รางวัลรองชนะเลิศ เหรียญเงิน จำนวน 1 ทุน ๆ ละ 3,000 บาท พร้อมโล่

รางวัลรองชนะเลิศ เหรียญทองแดง จำนวน 1 ทุน ๆ ละ 2,000 บาท พร้อมโล่

**รางวัลครูจัดกิจกรรมคณิตศาสตร์ดีเด่น**

ครูที่สอนนักเรียนที่ได้รับรางวัลทุนการศึกษารอบเพชรยอดมงกุฎจะได้รับเกียรติบัตรและเหรียญที่ระลึก

**รางวัลผู้ปกครองที่สนับสนุนกิจกรรมคณิตศาสตร์ดีเด่น**

ผู้ปกครองนักเรียนที่ได้รับรางวัลทุนการศึกษารอบเพชรยอดมงกุฎจะได้รับเกียรติบัตร

**หมายเหตุ**

1.นักเรียนที่ได้รับการคัดเลือกเข้าร่วมแข่งขันจะได้รับเหรียญที่ระลึกและเกียรติบัตรทุกคน

2.โรงเรียนที่ส่งนักเรียนเข้าร่วมการแข่งขันจะได้รับเหรียญที่ระลึก

3.ครูที่นำนักเรียนเข้าร่วมแข่งขันจะได้รับเกียรติบัตร

4.นักเรียนที่ได้รับรางวัลทุกรางวัลต้องอยู่รับรางวัลด้วยตนเอง หากนักเรียนไม่สามารถอยู่รับรางวัลได้ด้วยตนเองสามารถส่งผู้แทนเข้ารับรางวัลหลังเสร็จพิธีในวันที่แข่งขันเท่านั้น

**กำหนดการแข่งขัน**

**คณิตศาสตร์เพชรยอดมงกุฎ ครั้งที่ 21**

**วันที่ 19-20ตุลาคม2562 ณ โรงเรียนสุรศักดิ์มนตรี**

**เขตดินแดง กรุงเทพมหานคร**

|  |  |
| --- | --- |
| วันเสาร์ที่ 19  ตุลาคม2562 | แข่งขันความสามารถด้านคณิตศาสตร์ของนักเรียนระดับชั้นประถมศึกษาปีที่1-3  และระดับชั้นประถมศึกษาปีที่4-6 |
| 07.00-08.30น.  09.00-10.30 น.  13.00 น.  13.30 น. เป็นต้นไป  14.00 น.  16.00 น.  16.10 น. | รายงานตัวนักเรียนที่ผ่านการคัดเลือกจากโรงเรียนรอบคัดเลือกเพชร (รอบที่ 1)  แข่งขันความสามารถด้านคณิตศาสตร์โดยทำแบบทดสอบรอบเจียระไนเพชร (รอบที่ 2)  ประกาศผลรอบเจียระไนเพชร (รอบที่ 2)  แข่งขันความสามารถทางคณิตศาสตร์การตอบโจทย์ปัญหารอบเพชรยอดมงกุฎ (รอบที่ 3)  พิธีเปิดและมอบรางวัลชมเชย(ลำดับที่11-50)และรางวัลผ่านเกณฑ์(ลำดับที่51-100)  ประกาศผลรอบเพชรยอดมงกุฎ (รอบที่ 3)  พิธีปิดและ มอบรางวัลรอบเพชรยอดมงกุฎ |

|  |  |
| --- | --- |
| วันอาทิตย์ที่ 20ตุลาคม 2562 | แข่งขันความสามารถด้านคณิตศาสตร์ของนักเรียนระดับชั้นมัธยมศึกษาปีที่1-3  และระดับชั้นมัธยมศึกษาปีที่4-6 |
| 07.00-08.30 น.  09.00-10.30 น.  13.00 น.  13.30 น. เป็นต้นไป  14.00 น.  16.00 น.  16.10 น. | รายงานตัวนักเรียนที่ผ่านการคัดเลือกจากโรงเรียนรอบคัดเลือกเพชร (รอบที่ 1)  แข่งขันความสามารถด้านคณิตศาสตร์โดยทำแบบทดสอบรอบเจียระไนเพชร (รอบที่ 2)  ประกาศผลรอบเจียระไนเพชร (รอบที่ 2)  แข่งขันความสามารถทางคณิตศาสตร์การตอบโจทย์ปัญหารอบเพชรยอดมงกุฎ (รอบที่ 3)  พิธีเปิดและมอบรางวัลชมเชย(ลำดับที่11-50)และรางวัลผ่านเกณฑ์(ลำดับที่51-100)  ประกาศผลรอบเพชรยอดมงกุฎ (รอบที่ 3)  พิธีปิดและ มอบรางวัลรอบเพชรยอดมงกุฎ |